Salt Lake City

Salt Lake City (fra gammelt Saltsjøstaden) er hovedstad i den amerikanske delstaten Utah. I 2001 hadde stedet 181 743 innbyggere (2 000 000 metro).

Byen ligger i en dal i Rocky Mountains, i en høyde av mellom 1319 og 1584 meter over havet. Nordvest for byen ligger Store Saltsjø. Byen ble grunnlagt i 1847 av medlemmer av Jesu Kristi Kirke av Siste Dagers Hellige, som kom dit under ledelse av Brigham Young. Hovedsetet for kirken ligger i byen.

I 2002 arrangerte Salt Lake City vinter-OL. Dette var fjerde gang USA arrangerte vinter-OL.

Sport
Basketlaget Utah Jazz spiller i National Basketball Association (NBA) og er byens eneste lag i USAs fire store ligaer. Laget ble etablert i 1979, etter at de flyttet fra New Orleans. Fotballklubben Real Salt Lake ble startet i 2005, og spiller i Major League Soccer.

Bilder

 Referanser 

Eksterne lenker



Kategori:Byer i Salt Lake County
Kategori:Delstatshovedsteder i USA
Kategori:Vertsbyer for vinter-OL
Kategori:Vintersportssteder i USA

Kategori:Byer i Utah
Kategori:Byer grunnlagt i 1847
Kategori:1847 i Utah